2020-06-23

PASIŪLYMAS

LIETUVOS RESPUBLIKOS

UŽIMTUMO ĮSTATYMO NR. XII-2470 PAPILDYMO 52 STRAIPSNIU

ĮSTATYMO PROJEKTO NR. XIIIP-4964

Eil. Nr.	Siūloma keisti	Pasiūlymo turinys

str.	str. d.	p.

1.	1 (52)	Argumentai: atsižvelgiant į Lietuvos Respublikos Seimo kanceliarijos Teisės departamento pastabas ir Lietuvos Respublikos Vyriausybės išvadą dėl įstatymo projekto Nr. XIIIP-4964, siūloma įstatymo projektą patikslinti, atitinkamai sumažinant ir valstybės biudžeto lėtų poreikį (iki 15,6 mln. eurų) įstatymo nuostatoms įgyvendinti. Pasiūlymas: įstatymo projekto 1 straipsnį siūloma išdėstyti taip: ,,1 straipsnis. Įstatymo papildymas 52 straipsniu Papildyti Įstatymą 52 straipsniu ir jį išdėstyti taip: „52 straipsnis. Vienkartinės ir periodinės išmokos smulkią žemės ūkio veiklą vykdantiems asmenims skyrimo ir mokėjimo ypatumai Lietuvos Respublikos Vyriausybei paskelbus karantiną ar ekstremalią situaciją 1. Vienkartinė 400 eurų išmoka mokama individualia žemės ūkio veikla užsiimantiems asmenims, jeigu šie atitinka visas šias sąlygas: 1) žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra mažesnis nei 4 ekonominio dydžio vienetai; 2) yra deklaravę už 2019 arba ankstesnius metus pasėlius arba turi bent vieną sąlyginį gyvūną ir jų deklaruota gyvenamoji vieta yra kaime; 3) nedirba arba jeigu šių asmenų priskaičiuotas darbo užmokestis pagal darbo sutartį ar darbo santykiams prilygintus teisinius santykius yra ne didesnis už Lietuvos Respublikos Vyriausybės patvirtintą minimaliąją mėnesinę algą. 4) negauna nedarbo socialinio draudimo išmokos pagal Nedarbo socialinio draudimo įstatymą arba darbo paieškos išmokos pagal šio įstatymo 481 straipsnį. 5) negauna savarankiškai dirbančio asmens išmokos pagal šio įstatymo 51 straipsnį. 2. Periodinė 200 eurų išmoka mokama individualia žemės ūkio veikla užsiimantiems asmenims, jeigu šie atitinka visas šio straipsnio 1 dalyje nurodytas sąlygas ir jeigu šių asmenų priskaičiuotas darbo užmokestis pagal darbo sutartį ar darbo santykiams prilygintus teisinius santykius yra ne didesnis už Lietuvos Respublikos Vyriausybės patvirtintą minimaliąją mėnesinę algą. Kai Lietuvos Respublikos Vyriausybės paskelbto karantino terminas trumpesnis negu kalendorinis mėnuo, už tą mėnesį mokamos išmokos savarankiškai dirbančiam asmeniui dydis proporcingai mažinamas. 3. Šiame straipsnyje numatytas išmokas skiria Žemės ūkio ministerijos įgaliota institucija. Šiame straipsnyje numatytų išmokų mokėjimo, stabdymo ar atnaujinimo nuostatos taikomos mutatis mutandis šio įstatymo 51 straipsnyje nustatyta tvarka už laikotarpį nuo karantino režimo, nustatyto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, termino pradžios iki Lietuvos Respublikos Vyriausybės paskelbtos ekstremaliosios situacijos termino pabaigos ir dar du mėnesius po jo. 4. Šiame straipsnyje numatytos išmokos mokamos iš valstybės biudžeto.“ ,,1 straipsnis. Įstatymo papildymas 52 straipsniu Papildyti Įstatymą 52 straipsniu : „52 straipsnis. Vienkartinės ir periodinės išmokos žemės ūkio veiklą vykdantiems asmenims skyrimo ir mokėjimo ypatumai Lietuvos Respublikos Vyriausybei paskelbus ekstremaliąją situaciją ir karantiną 1. Kai Lietuvos Respublikos Vyriausybė paskelbia ekstremaliąją situaciją ir karantiną, individualią žemės ūkio veiklą vykdantis asmuo turi teisę gauti vienkartinę 200 eurų išmoką, jeigu jis atitinka visas šias sąlygas: 1) žemės ūkio valdos ar ūkio ekonominis dydis pagal valstybės įmonės Žemės ūkio informacijos ir kaimo verslo centro atliktus skaičiavimus už praėjusių metų mokestinį laikotarpį nuo sausio 1 d. iki gruodžio 31 d. yra mažesnis nei 4 ekonominio dydžio vienetai; 2) yra deklaravęs už 2019 metus pasėlius arba turi bent vieną sąlyginį gyvūną; 3) jo deklaruota gyvenamoji vieta yra kaimo vietovėje; 4) nedirba ar neturi darbo santykiams prilygintų teisnių santykių; 5) negauna Lietuvos Respublikos nedarbo socialinio draudimo įstatyme nustatytos nedarbo socialinio draudimo išmokos arba darbo paieškos išmokos pagal šio įstatymo 481 straipsnį; 6) negauna išmokos savarankiškai dirbančiam asmeniui pagal šio įstatymo 51 straipsnį. 2. Kai Lietuvos Respublikos Vyriausybė paskelbia ekstremaliąją situaciją ir karantiną, individualią žemės ūkio veiklą vykdantis asmuo turi teisę gauti periodinę 200 eurų išmoką, jeigu jis atitinka šio straipsnio 1 dalies 1, 2, 3, 5 ir 6 punktuose nustatytas sąlygas ir yra dirbantis pagal darbo sutartį ar darbo santykiams prilygintus teisinius santykius, o jam priskaičiuotas darbo užmokestis yra ne didesnis už Lietuvos Respublikos Vyriausybės patvirtintą minimaliąją mėnesinę algą. 3. Šio straipsnio 1 ir 2 dalyse nustatytas sąlygas atitinkantiems asmenims nustatytos išmokos mokamos: 1) vienkartinė 200 eurų išmoka išmokama 2020 m. rugsėjo mėnesį; 2) periodinė 200 eurų išmoka mokama kas mėnesį už praėjusį kalendorinį mėnesį iki Lietuvos Respublikos Vyriausybės ekstremaliosios situacijos ar karantino atšaukimo ir dar 2 mėnesius po bent vieno iš jų paskelbimo termino suėjimo. Kai Lietuvos Respublikos Vyriausybės paskelbtos ekstremaliosios situacijos ir karantino terminas trumpesnis negu kalendorinis mėnuo, už tą mėnesį mokamos periodinės išmokos dydis proporcingai mažinamas. 4. Šiame straipsnyje nustatytos periodinės išmokos mokėjimas nutraukiamas, kai: 1) asmuo nebeatitinka šio straipsnio 2 dalyje nustatytų sąlygų periodinei išmokai skirti ir mokėti; 2) po Lietuvos Respublikos Vyriausybės ekstremaliosios situacijos ar karantino atšaukimo arba bent vieno iš jų paskelbimo termino suėjimo praėjo 2 mėnesiai. 5. Šiame straipsnyje nustatytas išmokas asmenims skiria ir moka Valstybinio socialinio draudimo fondo valdyba prie Socialinės apsaugos ir darbo ministerijos ar jos paskirta Valstybinio socialinio draudimo fondo administravimo įstaiga (toliau – išmokų mokėtojas) pagal Lietuvos Respublikos žemės ūkio ministerijos įgaliotos institucijos pateiktus individualią žemės ūkio veiklą vykdančių asmenų sąrašą (toliau – sąrašas) ir duomenis. Išmokos paskiriamos per 10 darbo dienų nuo sąrašo ir duomenų, patvirtinančių asmens atitiktį šio straipsnio 1 ar 2 dalyse nurodytoms sąlygoms, išmokų mokėtojo gavimo dienos. Sprendimą nutraukti periodinės išmokos asmenims mokėjimą išmokų mokėtojas priima ne vėliau kaip per vieną darbo dieną nuo dienos, kurią suėjo 2 mėnesiai po Lietuvos Respublikos Vyriausybės ekstremaliosios situacijos ar karantino atšaukimo arba bent vieno iš jų paskelbimo termino suėjimo, arba nuo duomenų, patvirtinančių asmens neatitiktį šio straipsnio 2 dalyje nurodytoms sąlygoms, išmokų mokėtojo gavimo dienos. 6. Šiame straipsnyje nustatytas periodines išmokas išieško išmokų mokėtojas. Periodinių išmokų išieškojimui mutatis mutandis taikomos Lietuvos Respublikos vaikų išlaikymo išmokų įstatymo V skyriaus nuostatos. 7. Kreipimosi dėl vienkartinės ir periodinės išmokos individualią žemės ūkio veiklą vykdančiam asmeniui, šių išmokų skyrimo ir mokėjimo tvarka nustatoma Lietuvos Respublikos socialinės apsaugos ir darbo ministro kartu su žemės ūkio ministru patvirtintuose Vienkartinės ir periodinės išmokos individualią žemės ūkio veiklą vykdantiems asmenims nuostatuose, suderintuose su išmokų mokėtoju. 8. Išmokų mokėtojo patiriamos šiame straipsnyje nustatytos vienkartinės ir periodinės išmokų mokėjimo ir išieškojimo sąnaudos kompensuojamos pagal Lietuvos Respublikos valstybinio socialinio draudimo fondo biudžeto atitinkamų metų rodiklių patvirtinimo įstatyme nustatytą procentinį dydį šioms sąnaudoms kompensuoti iš Lietuvos Respublikos žemės ūkio ministerijai skirtų Lietuvos Respublikos valstybės biudžeto asignavimų. 9. Šiame straipsnyje nustatytos vienkartinės ir periodinės išmokos mokamos iš valstybės biudžeto.“
2.	2	N	Pasiūlymas: papildyti įstatymo projektą 2 straipsniu ir jį išdėstyti taip: ,,2 straipsnis. Įstatymo įsigaliojimas, įgyvendinimas ir taikymas 1. Šis įstatymas, išskyrus šio straipsnio 2 dalį, įsigalioja 2020 m. rugpjūčio 1 d. ir galioja iki 2020 m. gruodžio 31 d. 2. Lietuvos Respublikos socialinės apsaugos ir darbo ministras ir žemės ūkio ministras, Valstybinio socialinio draudimo fondo valdybos direktorius prie Socialinės apsaugos ir darbo ministerijos iki 2020 m. liepos 31 d. priima šio įstatymo įgyvendinamuosius teisės aktus. 3. Šio įstatymo 1 straipsnyje išdėstyto Lietuvos Respublikos užimtumo įstatymo 52 straipsnio 2 dalyje numatyta periodinė 200 eurų išmoka, nustatytus reikalavimus atitinkantiems asmenims, skiriama ir mokama už laikotarpį nuo karantino režimo, nustatyto Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“, termino pradžios.“

Teikia:

Seimo nariai

Tomas Tomilinas

Rasa Petrauskienė